

 REPUBLIKA HRVATSKA

SISAČKO-MOSLAVAČKA ŽUPANIJA

 OPĆINA MAJUR

JEDINSTVENI UPRAVNI ODJEL

KLASA: 112-02/20-01/01

URBROJ: 2176/14-04-20-2

Majur, 13. srpnja 2020. godine

Na temelju članka 19. stavak 1. Zakona o službenicima i namještenicima u lokalnoj i područnoj (regionalnoj) samoupravi (»Narodne novine«, broj 86/08, 61/11, 4/18 i 112/19 – daje u tekstu: Zakon), pročelnica Jedinstvenog upravnog odjela raspisuje

JAVNI NATJEČAJ

za prijam u službu na radno mjesto namještenik ***Tehničar za održavanje*** u Jedinstveni upravni odjel Općine Majur, Vlastiti pogon za obavljanje komunalnih djelatnosti na području Općine Majur

 – 1 izvršitelj, na neodređeno vrijeme, uz obvezni probni rad od tri (3) mjeseca.

*Opći uvjeti za prijam u službu:*

- punoljetnost

- hrvatsko državljanstvo

- zdravstvena sposobnost za obavljanje poslova radnog mjesta na koje se osoba prima

*Posebni uvjeti za prijam u službu:*

- srednja stručna sprema tehničke ili obrtničke struke

- vozačka dozvola B kategorije

U službu ne može biti primljena osoba za čiji prijam postoje zapreke iz članaka 15. i 16. Zakona.

U službu se prima uz obvezni probni rad u trajanju od tri (3) mjeseca.

Kandidati su obvezni pristupiti prethodnoj provjeri znanja i sposobnosti. Na prethodnu provjeru mogu pristupiti samo kandidati koji ispunjavaju formalne uvjete iz natječaja.

Za kandidate koji ispunjavaju formalne uvjete provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi provjeri znanja i sposobnosti, smatrat će se da je povukao prijavu na natječaj.

Opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, područja provjere te pravni izvori za pripremanje kandidata objavit će se na web-stranici Općine Majur (www.opcina-majur.hr) te na oglasnoj ploči Općine Majur, kao i vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Na natječaj se mogu javiti osobe oba spola.

Na natječaj kandidati su dužni priložiti sljedeće isprave:

– prijavu na natječaj (zamolba);

– životopis;

– dokaz o stručnoj spremi (preslika svjedodžbe);

– vozačku dozvolu B kategorije (preslika);

– dokaz hrvatskog državljanstva (preslik osobne iskaznice ili domovnice);

– izvornik uvjerenja nadležnog suda da se protiv kandidata ne vodi kazneni postupak (ne starije od 6 mjeseci);

– vlastoručno potpisanu izjavu koju ne treba ovjeravati, danu pod materijalnom i kaznenom odgovornošću, da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Urednom prijavom smatra se prijava koja sadrži sve podatke i priloge navedene u javnom natječaju.

Osoba koja ne podnese pravovremenu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

U Jedinstvenom upravnom odjelu nije osigurana zastupljenost pripadnika srpske nacionalne manjine sukladno članku 22. Ustavnog zakona o pravima nacionalnih manjina (»Narodne novine«, broj 155/02, 47/10, 80/10, 93/11, 93/11) i članku 56.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) te su se kandidati u prijavi na natječaj dužni pozvati na to pravo, u kojem će slučaju kandidat koji se pozvao na to pravo imati prednost u odnosu na ostale kandidate samo pod jednakim uvjetima.

Kandidati imaju pravo pozvati se na prednost pri zapošljavanju sukladno odredbi članka 101. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17 i 98/19), odredbi članka 9. Zakona o profesionalnoj rehabilitaciji i zapošljavanju osoba s invaliditetom (»Narodne novine«, broj 157/13, 152/14, 39/18, 32/20) te odredbi članka 48.f Zakona o zaštiti civilnih i vojnih invalida rata (33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), obvezni su priložiti isprave koje dokazuju njihov status te druge dokaze sukladno posebnim propisima.

Kandidat koji ima pravo prednosti kod prijma u službu prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Nepotpune i nepravovremene prijave neće se razmatrati.

Rok za podnošenje prijava je 8 dana od objave natječaja u Narodnim novinama, na adresu: Općina Majur, Kolodvorska 5, Majur, 44 430 Hrvatska Kostajnica, s naznakom: »Natječaj za prijam u službu Tehničar za održavanje«.

Kandidati će biti obaviješteni o rezultatima natječaja u roku od 60 dana od isteka roka za podnošenje prijava. Po raspisanom javnom natječaju ne mora se izvršiti izbor te se u tom slučaju donosi odluka o poništenju javnog natječaja.

Pročelnica

Kristina Rac, upr.iur.